Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1627

b) Szerelvények (TE) TE1 Ha a tartány, battériás jármû, ill. MEG-konténer biztonsági szeleppel van ellátva, a szelep elé hasadótárcsát kell elhelyezni. A hasadótárcsa és a biztonsági szelep elhelyezésének meg kell felelnie az illetékes hatóság elõírásainak. A hasadótárcsa és a biztonsági szelep közötti térbe nyomásmérõt vagy más alkalmas jelzõeszközt kell csatlakoztatni, ami lehetõvé teszi a hasadótárcsa esetleges repedésének, kilyukadásának vagy szivárgásának észlelését, ami a biztonsági szelepet mûködésbe hozná. TE2 A tartány alulról történõ ürítésére szolgáló szerkezete zárószeleppel ellátott külsõ kifolyócsonkból is állhat, ha deformálható fémes anyagból készült. TE3 A tartánynak a következõ elõírásoknak kell megfelelnie. A melegítõberendezés nem nyúlhat be a tartány belsejébe, hanem azt a tartány külsejére kell felszerelni. A foszfor eltávolítására használt csövet azonban fûtõköpennyel lehet ellátni. A köpeny fûtõkészülékét úgy kell beállítani, hogy a foszfor hõmérséklete ne emelkedjen a tartány töltési hõmérséklete fölé. A töltõ- és ürítõcsõnek a tartány felsõ részébe kell csatlakoznia, nyílások a tartányban csak a foszfor legmagasabb megengedett szintje fölötti részén lehetnek, és reteszelhetõ kupakkal teljesen zárhatóknak kell lenniük. A tartányt a foszforszint ellenõrzésére mérõberendezéssel kell ellátni, és ha védõfolyadékként vizet használnak, olyan rögzített szintjelzéssel kell ellátni, amely a megengedett legmagasabb vízszintet mutatja. TE4 A tartányt nehezen gyulladó anyagból készített hõszigeteléssel kell ellátni. TE5 Ha a tartány hõszigeteléssel van ellátva, az ilyen hõszigetelést nehezen gyulladó anyagból kell készíteni. TE6 A tartány ellátható 20 kPa és 30 kPa (0,2 bar és 0,3 bar) közötti nyomáskülönbség hatására automatikusan kifelé vagy befelé nyíló szelepekkel. TE7 A tartány ürítõberendezését két, egymástól függetlenül mûködõ, egymás mögötti zárószerkezettel kell ellátni, amelyek közül az elsõ jóváhagyott típusú, pillanatzáró szeleppel ellátott belsõ zárószelepbõl, a második az ürítõcsonk mindegyik végén külsõ tolózárból áll. Mindkét külsõ tolózár kibocsátónyílásán vakkarimát vagy más azonos biztonságot nyújtó szerkezetet kell alkalmazni. A belsõ zárószelepnek a tartányon akkor is rögzítve és zárva kell maradnia, ha az ürítõcsõ leszakad. TE8 A tartány külsõ töltõ-ürítõcsõ csatlakozásait olyan anyagból kell készíteni, amely nem hajlamos a hidrogén-peroxid bomlásának elõidézésére. TE9 A tartány felsõ részén olyan zárószerkezetet kell elhelyezni, amely megakadályozza a tartányban a szállított anyag bomlásából adódó túlnyomás kialakulását, a folyadék kiszivárgását és idegen anyagoknak a tartányba bejutását. TE10 A tartány zárószerkezeteit úgy kell kialakítani, hogy a szállítás során a megszilárduló ammónium-nitrát ne akadályozza a szerkezet mûködését. Ha a tartány hõszigetelõ anyaggal van borítva, az anyagnak szervetlennek és gyúlékony anyagoktól teljesen mentesnek kell lennie. TE11 A tartányt és üzemi szerelvényeit úgy kell kialakítani, hogy megakadályozzák idegen anyagoknak a tartányba való bejutását, a folyadék kiszivárgását és a tartányban az anyag bomlásából adódó túlnyomás kialakulását. TE12 A tartányt a 6.8.3.2.14 pont elõírásainak megfelelõ hõszigeteléssel kell ellátni. Ha a tartányban a szerves peroxid ÖBH értéke 55 °C vagy annál kisebb, vagy ha a tartány alumíniumból készült, a tartányt teljes mértékben szigetelni kell. A védõtetõt és a tartány általa nem fedett minden részét, illetve a teljes hõszigetelés külsõ felületét vagy fehérre kell festeni, vagy világos színû, metál fényezésûnek kell lennie. A festést minden szállítás elõtt meg kell tisztítani és sárgulás vagy sérülés esetén fel kell újítani. A hõszigetelésnek nem szabad semmiféle gyúlékony anyagot tartalmaznia. A tartányt hõmérséklet érzékelõ szerkezettel kell ellátni. A tartányt biztonsági szelepekkel és vészlefúvó szerkezetekkel kell ellátni. Vákuumszelepek is használhatók. A vészlefúvó szerkezeteknek a szerves peroxid tulajdonságai és a tartány szerkezeti jellemzõi alapján meghatározott nyomáson kell mûködésbe lépniük. A tartány testben olvadóbetétek nem engedélyezettek. A tartányt rugóterhelésû biztonsági szelepekkel kell ellátni, ami megakadályozza a tartányban az 50 °C-on keletkezõ bomlástermékek és felszabaduló gõzök okozta lényeges nyomásnövekedést. A biztonsági szelep(ek) nyitónyomását és teljesítményét a TA2 különleges elõírásban elõírt vizsgálatok eredményei alapján kell meghatározni. A nyitónyomás azonban semmi esetre sem lehet akkora, hogy a tartány felborulása esetén a szelepen keresztül folyadék szabadulhasson ki. A vészlefúvó szerkezetek rugóterhelésû vagy hasadótárcsás típusúak lehetnek, és lehetõvé kell tenniük minden bomlástermék és gõz eltávolítását, amely az öngyorsuló bomlás alatt fejlõdik, vagy akkor, ha legalább egy óráig olyan láng veszi körül, amely a következõ képlettel jellemezhetõ: q = 70961·F·A 0,82 ahol q = hõfelvétel [W] A = nedvesített felület [m2] F = szigetelési együttható [–] F = 1 nem szigetelt tartányokra, vagy F U TPO = − ( ) szigetelt tartányokra, ahol K = a szigetelõréteg hõvezetési együtthatója [W·m-1·K-1] L = a szigetelõréteg vastagsága [m] U = K/L = a szigetelõréteg hõátadási együtthatója [W·m-2·K-1] TPO = a peroxid hõmérséklete lefúváskor [K] A vészlefúvó szerkezet(ek) nyitónyomásának nagyobbnak kell lennie, mint az elõzõekben meghatározottak és azt a TA2 különleges elõírásban elõírt vizsgálatok eredményei alapján kell meghatározni. A vészlefúvó szerkezetet úgy kell méretezni, hogy a tartányban a legnagyobb nyomás soha ne haladja meg a tartány próbanyomását. Megjegyzés: A vészlefúvó szerkezet méretezésére a „Vizsgálatok és kritériumok kézikönyv” 5. Függelékben található példa. A teljes hõszigetelésû tartányoknál a vészlefúvó szerkezet(ek) teljesítményét és beállítását a felület 1%-át kitevõ szigetelés veszteséget feltételezve kell meghatározni. A tartányok vákuumszelepeit és rugóterhelésû biztonsági szelepeit lángzárral kell ellátni, kivéve, ha a szállítandó anyagok és azok bomlástermékei nem éghetõek. A lefúvási teljesítménynek a lángzár által okozott csökkenésére figyelemmel kell lenni. TE13 A tartányt hõszigeteléssel kell ellátni és fel kell szerelni külsõ fûtõberendezéssel. TE14 A tartányt hõszigeteléssel kell ellátni. Ellátható nyomáskiegyenlítõ szerkezettel is, ami 20 kPa (0,2 bar) és 30 kPa (0,3 bar) közötti nyomáskülönbség hatására automatikusan nyílik befelé vagy kifelé. A tartánnyal közvetlenül érintkezésben levõ hõszigetelés gyulladási hõmér-sékletének legalább 50 °C-kal magasabbnak kell lennie annál a legmagasabb hõmérsékletnél, amelyre a tartányt kialakították. TE15 (fenntartva) TE16 (fenntartva) TE17 (fenntartva) TE18 A 190 °C-nál magasabb hõmérsékleten betöltött anyagok szállítására szolgáló tartányt a felsõ töltõnyílásra merõleges eltérítõ lemezekkel kell ellátni, ami megakadályozza a töltés során a falhõmérséklet hirtelen helyi növekedését. TE19 A tartány felsõ részére szerelt szerelvényeket és tartozékokat a következõképpen kell védeni: – süllyesztett házba kell beszerelni; vagy – belsõ biztonsági szeleppel kell ellátni; vagy – zárófedéllel, vagy keresztirányú és/vagy hosszirányú elemekkel, vagy bármilyen más egyenértékûen hatásos készülékkel kell védeni, amelyeknek olyan kiképzésûeknek kell lenniük, hogy felborulás esetén a szerelvények és tartozékok ne szenvedjenek károsodást. A tartány alsó részére szerelt szerelvényeket és tartozékokat a következõképpen kell védeni: A csõcsatlakozó peremeket, az oldalt elhelyezett elzárókészülékeket és az összes ürítõberendezést a tartány legkülsõ szélétõl legalább 200 mmrel beljebb kell elhelyezni, vagy olyan korláttal kell védeni, amelynek keresztmetszeti tényezõje a haladási irányra merõlegesen legalább 20 cm3; a talajtól való távolságuknak teli tartány esetén is legalább 300 mmnek kell lennie. A tartány hátsó felületére szerelt összes szerelvényt és tartozékot a 9.7.6. szakaszban elõírt lökhárítóval kell védeni. A talajtól mért távolságuknak akkorának kell lennie, hogy a lökhárító kielégítõ védelmet biztosítson részükre. TE20 Függetlenül a 4.3.4.1.2 pontban szereplõ csoportos hozzárendelés szerinti tartány rangsor által megengedett egyéb tartánykódoktól, a tartányt biztonsági szeleppel kell ellátni.

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes